6. ΠΡΟΕΔΡΙΚΟΝ ΔΙΑΤΑΓΜΑ της 25 Οκτ./5 Νοεμ. 1926 Περί των καθηκόντων του Γενικού Επιθεωρητού ιδιωτικών εκπαιδευτηρίων. Έχοντες υπ’ όψει το άρθρ. 2 εδάφ. 2 του από 15 Σεπτ. 1926 Ν.Δ/τος «περί επανασυστάσεως των τριών θέσεων γενικών Επιθεωρητών κλπ.» προτάσει του επί της Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Ο Γενικός Επιθεωρητής των ιδιωτικών εκπαιδευτηρίων, εδρεύων εν Αθήναις, ασκεί την εποπτείαν και τον έλεγχον επί των εν τω Κράτει λειτουργούντων ιδιωτικών και ανεγνωρισμένων εκπαιδευτηρίων της δημοτικής και μέσης εκπαιδεύσεως, ημεδαπών και αλλοδαπών. Και δη. α)Επιθεωρών τα εν λόγω σχολεία άπαξ τουλάχιστον κατ’ έτος εξετάζει αν ταύτα έχωσι την υπό του νόμου απαιτουμένην σύνθεσιν όσον αφορά τον αριθμόν, το είδος και τα προσόντα του προσωπικού, επιτηρεί εις την τήρησιν των περί εγγραφής, φοιτήσεως, διδασκαλίας, προγράμματος, διδακτικών βιβλίων κλπ. διατάξεων του Κράτους, εξακριβοί την επιμέλειαν, την ικανότητα και την εν τω σχολείων και τη κοινωνία διαγωγήν του διευθυντού και των διδασκόντων και υποδεικνύει μεν εις αυτούς τα δέοντα, υποβάλλει δε εις το Υπουργείον και το εκπαιδευτικόν συμβούλιον μεθ’ εκάστην περιοδείαν ή κατά μήνα, εν ανάγκη δε ευθύς μετά την επιθεώρησιν, ημερολόγιον περιοδείας και εκθέσεις περί της καταστάσεως των επιθεωρουμένων σχολείων. Σελ. 518 Τους ειδικούς καθηγητάς των Φυσικών, Μαθηματικών και Γυμναστικής, δι’ ους υπάρχουν ειδικοί επιθεωρηταί, επιθεωρεί ωσαύτως ο Γενικός Επιθεωρητής των ιδιωτικών εκπαιδευτηρίων, ελέγχει ούτους και υποδεικνύει τα δέοντα προς βελτίωσιν, δεν υποβάλλει όμως περί αυτών έκθεσιν. β)Εγκρίνει την μετεγγραφήν μαθητών από ενός ιδιωτικού εκπαιδευτηρίου εις άλλο και γνωμοδοτεί περί παντός θέματος αφορώντος ζητήματα μαθητικά ή άλλα σχετικά με τα ιδιωτικά εκπαιδευτήρια. γ)Γνωμοδοτεί περί χορηγίας αδείας προς ίδρυσιν ιδιωτικών εκπαιδευτηρίων ή μεταβίβασιν χορηγηθείσης αδείας εις τρίτον πρόσωπον ως και δια την μεταφοράν ιδιωτικού εκπαιδευτηρίου από πόλεως εις πόλιν ή από διδακτηρίου εις διδακτήριον. δ)Ελέγχει τους τίτλους εγγραφής και θεωρεί τους τίτλους σπουδών των μαθητών των ιδιωτικών εκπαιδευτηρίων.  ε)Τηρεί μητρώον και βιβλίον ποιότητος του προσωπικού των ιδιωτικών εκπαιδευτηρίων.  ς)Τηρεί κατάλογον των εν Ελλάδι λειτουργούντων ημεδαπών ή αλλοδαπών ιδιωτικών εκπαιδευτηρίων. Άρθρ.2.-Ο Γενικός Επιθεωρητής των ιδιωτικών εκπαιδευτηρίων έχει τας αυτάς αποδοχάς και λαμβάνει τα αυτά οδοιπορικά έξοδα και ημερησίαν αποζημίωσιν με τους λοιπούς Γενικούς Επιθεωρητάς, τας προβλεπομένας υπό του Νόμου 1242 «περί διοικήσεως της δημοτικής και μέσης εκπαιδεύσεως». Άρθρ.3.-Τον επιθεωρητήν της ιδιωτικής εκπαιδεύσεως εις τας εκτός της έδρας του περιφερείας αναπληρούσιν όσον αφορά την μέσην εκπαίδευσιν και εφ’ όσον ούτος δεν παρίσταται εν αυταίς οι οικείοι επιθεωρηταί της μέσης εκπαιδεύσεως εις πάντα τα έργα αυτού, πλην του της επιθεωρήσεως του διδακτικού προσωπικού.  Τα έργα της επιθωρήσεως των ιδιωτικών σχολείων της δημοτικής εκπαιδεύσεως δύναται να αναθέτη ο επιθεωρητής των ιδιωτικών εκπαιδευτηρίων εν όλω ή εν μέρει εις του επιθεωρητάς της δημοτικής εκπαιδεύσεως, ασκών έλεγχον επ’ αυτών δια την τήρησιν της ανατιθεμένης αυτοίς εντολής. 32.Ζ.α.4-6 Ιδιωτικά Εκπαιδευτήρια Φροντιστήρια «Τον Γενικόν Επιθεωρητήν των ιδιωτικών σχολείων, απόντα, ελλείποντα ή κωλυόμενον, εν τοις έχουσις έδραν τας Αθήνας εικπαιδευτικαίς περιφερείας της τε μέσης και δημοτικής εκπαιδεύσεως αναπληροί ο γενικός επιθεωρητής των σχολείων ή ο νόμιμος τούτου αναπληρωτής εις πάντα τα έργα του, πλην του της επιθεωρήσεως του διδακτικού προσωπικού». Τα εντός « » προσετέθησαν δια του Π.Δ. της 14/16 Αυγ. 1928. Άρθρ.4.-Οι επιθεωρηταί της μέσης και δημοτικής εκπαιδεύσεως υποχρεούνται να παρέχωσι προς τον επιθεωρητήν των ιδιωτικών εκπαιδευτηρίων πάσαν ζητουμένην παρ’ αυτών πληροφορίαν σχετικήν προς την λειτουργίαν των εν τη περιφερεία των ιδιωτικών εκπαιδευτηρίων. Άρθρ.5.-Εις τον Γενικόν Επιθεωρητήν των ιδιωτικών εκπαιδευτηρίων δύναται ο Υπουργός της Παιδείας, παρουσιαζομένης ανάγκης, ν’ αναθέτη δι’ ειδικής εντολής και έργα αναγόμενα εις την δικαιοδοσίαν των άλλων Γενικών επιθεωρητών. Άρθρ.6.-Τη προτάσει του Γενικού Επιθεωρητού των ιδιωτικών εκπαιδευτηρίων και δια πράξεων του Υπουργού αποσπάται παρ’ αυτώ εις εκ των εν τη έδρα αυτού υπηρετούντων λειτουργών της μέσης εκπαιδεύσεως ως βοηθός του γραφείου αυτού.  Ο άνω αποσπώμενος υποχρεούται να διδάσκη μέχρι 10 ωρών κατ’ ανώτατον ορίων καθ’ εβδομάδα εις την οργανικήν του  θέσιν. Εις τον αυτόν επί της Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 